মেলায় এসেছে আহমেদ বাসারের কাব্যগ্রন্থ ‘সূর্যফুলের রৌদ্রঘ্রাণ’
বর্তমান সময়ের গুরুত্বপূর্ণ কবি, কথাসাহিত্যিক ও প্রাবন্ধিক আহমেদ বাসারের কাব্যগ্রন্থ ‘সূর্যফুলের রৌদ্রঘ্রাণ’ বইমেলায় প্রকাশিত হয়েছে।







এ গ্রন্থের কবিতাগুলোতে প্রেম, প্রকৃতি ও মানবমনের রহস্যময় অনুভবের রূপায়ণ ঘটেছে। মেধা ও মনন শাসিত আবেগের অভূতপূর্ব উৎসারণ কবিতাগুলোতে যোগ করেছে নতুন মাত্রা। সমকাল এখানে চিরকালীন আবহে মূর্তমান। ব্যতিক্রমী শব্দশৈলী ও বোধের নান্দনিক নৃত্যে কবিতাগুলো প্রাতিস্বিকতায় ভাস্বর হয়ে উঠেছে। গ্রন্থটি প্রকাশ করেছে প্রকাশনা সংস্থা ‘সৃজন’ ।




বইমেলায় ঐতিহ্য ও মাত্রা প্রকাশের স্টলে বইটি পাওয়া যাচ্ছে। এছাড়া বইমেলায় আগামী প্রকাশনীতে পাওয়া যাচ্ছে আহমেদ বাসারের প্রবন্ধগ্রন্থ ‘বাংলাদেশের সাহিত্য: পরিপ্রেক্ষিত ও সাম্প্রতিক প্রবণতা’ । ‘অন্যপ্রকাশ’-এ পাওয়া যাচ্ছে উপন্যাস ‘অতিমানবী’। উপন্যাস ‘দ্বিখণ্ডিত চাঁদ’ পাওয়া যাচ্ছে তাম্রলিপিতে। ‘অনিন্দ্য প্রকাশ’-এ পাওয়া যাচ্ছে কাব্যগ্রন্থ- ‘মানুষ তোমার দিকে’, ‘ঘুড়িদের পার্থিব আকাশ ’, ‘মর্তের মাছিরা’, গল্পগ্রন্থ- ‘রাতশিকারি’।
প্রবন্ধগ্রন্থ ‘শামসুর রাহমানের কবিতা: মুক্তিযুদ্ধ প্রসঙ্গ’ ও কাব্যগ্রন্থ ‘প্রলম্বিত রাতের নর্তকী’ পাওয়া যাচ্ছে  ‘অনন্যা’য়।  অনুবাদগ্রন্থ-‘ ডি এইচ লরেন্সের কবিতা: ঈর্ষা ও একটি প্রেমগীতি ’ পাওয়া যাবে ‘প্রকৃতি’ প্রকাশনীর স্টলে।

বর্তমান সময়ের গুরুত্বপূর্ণ কবি, কথাসাহিত্যিক ও প্রাবন্ধিক আহমেদ বাসারের কাব্যগ্রন্থ ‘সূর্যফুলের রৌদ্রঘ্রাণ’ বইমেলায় প্রকাশিত হয়েছে।